IV 1. Ayen ɣ-iḥekkmen s daxel-nneɣ, mi ara yeddu akken ddan lecɣal, yettwali ineḍruyen s tmuɣli t-yettaǧǧan ad ibeddel ttbiɛa-s ɣur-sen mebla leɛtab. Ur iḥemmel taɣawsa ugar n tayeḍ, maca mi ara yefren, yettṛuḥu ɣer wayen i iwala yufrar ; rnu ɣer-s, ma yemmuger-d ugur, izmer-as, am times mi ara tizmir i wayen s-nṭeggir, wamma lamba tettuxneq. Maca ajajih n tmes yečča akk ayen s-nrennu, yerra-t d ayla-s, yerna yettzidi s wayen s-nṭegiir.